ผมมีอาการจุกท้องใต้ลิ้นปี่ ฝั่งขวาอาการจะเป็นๆ หายๆ อาการที่เป็นตอนที่เดิน และตอนทำงาน และมีอาการเรอตลอดเวลาด้วยครับ เป็นแล้วทรมานมากครับ อาการแบบนี้ผมเป็นอะไรหรอครับรู้สึกกังวลครับ
สวัสดีค่ะ อาการจุกท้องใต้ลิ้นปี่ ฝั่งขวาอาการจะเป็นๆ หายๆ เรอบอยๆดังกล่าวมานั้น นึกถึงสาเหตุจากกระเพาะอาหารอักเสบได้มาก ซึ่งมักมีอาการสัมพันธ์กับมื้ออาหาร ไม่ว่าจะเป็นก่อนหรือหลังอาหาร สาเหตุอื่นๆเช่น การมีแผลในกระเพาะอาหาร การมีกรดไหลย้อน การรับประทานอาหารมื้อใหญ่เกินไป หรือกลุ่มอาหารที่ย่อยได้ยาก การมีถุงน้ำดีอักเสบแต่มักจะปวดมากและไม่ได้ปวดบ่อย พบมากกว่าในเพศหญิง เป็นต้นเบื้องต้นแนะนำการรับประทานอาหาร 3 มื้อให้ตรงเวลา รับประทานอาหารอ่อนๆย่อยง่าย หลีกเลี่ยงอาหารที่กระตุ้นให้มีอาการ ดื่มน้ำมากๆ ไม่กินแล้วนอนทันทีหากยังมีอาการมากหลังปรับพฤติกรรมแล้ว คลื่นไส้ อาเจียนมาก ปวดจนรบกวนการใช้ชีวิตประจำวัน ควรไปพบแพทย์เพื่อตรวจเพิ่มเติม